KIRJALLINEN KYSYMYS E-0325/00 esittäjä(t): Carmen Fraga Estévez (PPE-DE) komissiolle. Luettelot aluksista, joilla on lupa käyttää ajoverkkoja.



Virallinen lehti nro 026 E , 26/01/2001 s. 0034 - 0035



KIRJALLINEN KYSYMYS E-0325/00 esittäjä(t): Carmen Fraga Estévez (PPE-DE) komissiolle (11. helmikuuta 2000) Aihe: Luettelot aluksista, joilla on lupa käyttää ajoverkkoja Komissio antoi 5. tammikuuta 2000 vastauksensa kysymykseen P-2481/99(1) joka koski komission tulkintaa asetuksen (EY) 1239/98(2) noudattamisesta. Siinä se painotti, että todennettaessa, että alusten määrä on enintään 60 prosenttia kaudella 19951997 ajoverkkoja käyttäneistä aluksista, on otettava huomioon kaikki asetuksessa säädetyn viiteajanjakson aikana ajoverkkoa käyttäneet alukset. Asetuksen ideana piti olla ajoverkkojen asteittainen poistaminen, mutta komissiolle on selvää, että tämä on asetuksesta tehtävä tulkinta. - Eikö komission tulkinnan seurauksena ole, että vahvistettaessa luetteloa ajoverkkoja käyttäneistä aluksista samat alukset lasketaan jopa kolmeen kertaan (kukin alus kunakin vuonna viiteajanjaksolla 19951997), jotta vuonna 1998 päästäisiin 40 prosentin vähennykseen? - Voiko komissio näiden epäilysten lopulliseksi häivyttämiseksi antaa luettelon aluksista, joilla oli lupa käyttää ajoverkkoja ajalla 19951997, ja luettelon aluksista, joilla oli lupa käyttää ajoverkkoja mainitun asetuksen voimaantulon jälkeen ajalla 19981999? Näitä luetteloita pyydettiin jo kirjallisessa kysymyksessä E-1561/99(3) johon ei saatu vastausta. (1) EYVL C 219 E, 1.8.2000, s. 173. (2) EYVL L 171, 17.6.1998, s. 1. (3) EYVL C 170 E, 20.6.2000, s. 34. Franz Fischlerin komission puolesta antama vastaus (16. maaliskuuta 2000) Tietyistä kalavarojen teknisistä säilyttämistoimenpiteistä annetun asetuksen (EY) N:o 894/97 muuttamisesta 8. kesäkuuta 1998 annetun neuvoston asetuksen (EY) N:o 1239/98 mukaan ajoverkkojen käyttö joidenkin lajien, etenkin vaelluskalojen pyyntiin on täysin kiellettyä 1. tammikuuta 2002 alkaen. Vuonna 1998 jäsenvaltiot vähentävät niiden alusten määrää, jotka saavat harjoittaa tätä kalastustoimintaa. Sen on oltava 60 prosenttia ajoverkkoja viitekaudella 1995/1997 käyttäneistä kansallisista aluksista. Vuodesta 1998 alkaen kukin jäsenvaltio toimittaa vuosittain luettelon ajoverkkoluvan saaneista aluksista. Neuvosto aikoo lopettaa kyseisen kalastustoiminnan kahdessa vaiheessa viitekauteen 1995/1997 verrattuna: vuodesta 1998 alkaen laivastoa vähennetään 40 prosenttia, ja toiminta lopetetaan kokonaan vuoteen 2002 mennessä. Neuvosto antoi jäsenvaltioiden laatia toiminnan uudelleensuuntaamista koskevat kansalliset suunnitelmat, jotta ehkäistäisiin kalastustoiminnan lopettamisesta aiheutuvat sosiaalis-taloudelliset vaikutukset. Vuoden 1998 rajoitus laskettiin alusluettelojen perusteella, jotka jäsenvaltiot toimittivat kyseisiltä kolmelta viitevuodelta. Alusten viitemäärä, jota 40 prosentin vähennys koskee, määritettiin vertailemalla jäsenvaltioiden toimittamia luetteloita. Ei siis ole mahdollista, että sama alus olisi laskettu moneen kertaan kansalliseen luetteloon. Kyseiset jäsenvaltiot käyttivät tätä menetelmää laatiessaan luetteloa ajoverkkoluvan saaneista aluksista vuodeksi 1998. Kuten parlamentin jäsenen kirjallisiin kysymyksiin annetuissa vastauksissa monta kertaa korostettiin, komission hallussa ei ole sellaisia tietoja, jotka osoittaisivat, että jäsenvaltiot eivät olisi noudattaneet asetuksen (EY) N:o 1239/98 asiaa koskevia säännöksiä. Vastauksissaan kirjallisiin kysymyksiin P-1537/99 ja E-1561/99(1) komissio ilmoitti parlamentin jäsenelle, miten monta alusta kunkin jäsenvaltion on otettava huomioon vuosina 19951997. Vastauksissa ilmoitettiin myös ajoverkkoluvan saaneiden alusten määrä vuosina 1998 ja 1999. Kuten Ortuondo Larrean kirjalliseen kysymykseen E-2484/99(2) annetussa vastauksessa todettiin, komissio ei voi julkaista kyseistä alusluetteloa, koska yhteiseen kalastuspolitiikkaan sovellettavasta valvontajärjestelmästä 12. lokakuuta 1993 annetun neuvoston asetuksen (ETY) N:o 2847/93(3) 37 artiklan mukaan tämän asetuksen mukaisesti vastaanotettuja tietoja käsitellään luottamuksellisina. Jäsenvaltioiden valvontaviranomaisilla on käytettävissään tarvittavat tiedot, joilla varmistetaan asetuksen (EY) N:o 1239/98 noudattaminen. (1) EYVL C 170 E, 20.6.2000, s. 34. (2) EYVL C 225 E, 8.8.2000, s. 145. (3) EYVL L 261, 20.10.1993.